Сэнт-Джонстан Пэрт

«Сэнт-Джонстан» (па-ангельску: St. Johnstone Football Club) ― прафэсійны шатляндзкі футбольны клюб з гораду Пэрту. Нягледзячы на тое, што клюб быў заснаваны ў 1884 годзе, першую гульню футбалісты згулялі ў лютым 1885 году. Хатнія гульні з 1889 году праводзіць на стадыёне «Макдыярмід Парк». З сэзону 2009―2010 гадоў клюб зноўку прымае ўдзел у розыгрышы шатляндзкай Прэм’ер-лігі, пасьля таго як сем сэзонаў каманда праводзіла ў ніжэйшых лігах. Клюб гістарычна дастаткова часта хістаецца па першых двух дывізіёнах, то вылятаючы, то зноўку вяртаючыся ў найвышэйшую лігу. З-за гэтага клюб атрымаў мянушку Ё-Ё Клюб. Традыцыйна галоўнымі супернікамі зьяўляюцца два клюбы з Дандзі: «Дандзі» й «Дандзі Юнайтэд». Матчы «Сэнт-Джонстану» з абодвума клюбамі Дандзі маюць назоў ― дэрбі Тайсайду, але асабліва матчы з «Дандзі» зьяўляюцца больш прынцыповымі. За сваю больш чым стогадовую гісторыю клюб ніводнага разу не перамагаў у значных спаборніцтвах. Клюб двойчы дабіраўся да фіналу Кубка лігі Шатляндыі, але двойчы саступаў абодвум клюбам Старой Фірмы. Дасягненьні Уладальнік Кубка Шатляндыі: 2014 Уладальнік Чэлендж кубка Шатляндыі: 2008 Крыніцы Вонкавыя спасылкі Афіцыйны сайт Старонка на BBC Sport Старонка клюбу на The Perthshire Advertiser